**აღმოსავლეთ პარტნიორობის სამოქალაქო საზოგადოების ფორუმის საქართველოს ეროვნული პლატფორმის დავების განმხილველი საბჭოს**

**დებულება**

**მუხლი 1. ზოგადი დებულებანი**

1.1. აღმოსავლეთ პარტნიორობის სამოქალაქო საზოგადოების ფორუმის საქართველოს ეროვნული პლატფორმა (შემდგომში ,,ეროვნული პლატფორმა“) საქართველოში რეგისტრირებული ადგილობრივი და საერთაშორისო არასამთავრობო ორგანიზაციების, მათ შორის, სოციალური პარტნიორების, გაერთიანებაა, რომლებიც მიზნად ისახავენ ევროკავშირის მიერ აღმოსავლეთ სამეზობლოში ინიცირებული „აღმოსავლეთ პარტნიორობის“ მიზნების ხელშეწყობას და რეალიზაციას.

1.2. საქართველოს ეროვნული პლატფორმის წევრი ორგანიზაციები თანხმდებიან, რომ ევროკავშირში ინტეგრაცია არის საქართველოს ეკონომიკური, სოციალური და პოლიტიკური განვითარების ყველაზე პერსპექტიული გზა და პლატფორმაში გაწევრიანებით იღებენ ვალდებულებას, ხელი შეუწყონ ამ პროცესს

1.3 ეს დებულება შემუშავებულია აღმოსავლეთ პარტნიორობის სამოქალაქო საზოგადოების ფორუმის საქართველოს ეროვნული პლატფორმის წესდების მე-13 მუხლის საფუძველზე.

1.4 დავების განხილვის საბჭო უფლებამოსილია რეაგირება მოახდინოს ეროვნული პლატფორმის წესდებისა და ეთიკის კოდექსის ნორმების დარღვევის ფაქტებზე.

**მუხლი 2. რეგლამენტი**

2.1 დავების განმხილველი საბჭოს რეგლამენტი განსაზღვრავს საჩივრის განხილვისა და მომჩივნებთან ურთიერთობის წესს, აგრეთვე დავის განმხილველი საბჭოსა და მათი აპარატების საქმიანობის სამართლებრივ საფუძვლებს, ფუნქციებსა და ფუნქციონირების წესს.

**მუხლი 3. დავების განმხილველი საბჭოს წევრები და არჩევის წესი.**

3.1 დავების განმხილველი საბჭოს შედგება ეროვნული პლატფორმის საერთო კრაბაზე არჩეული 5 წევრისგან.

3.2 დავების განმხილველი საბჭოს წარმომადგენლები (5 წევრის შემადგენლობით) ირჩევიან ერთი წლის ვადით პლატფორმის წევრებისგან. დავების განმხილველი საბჭოს წარმომადგენელი არ უნდა იყოს ეროვნული პლატფორმის რომელიმე სხვა არჩევითი ორგანოს წევრი.

3.3 საბჭოს დებულებას ამზადებს, მისი არჩევიდან ერთი თვის ვადაში, არჩეული საბჭოს წევრები და ამტკიცებს ეროვნული პლატფორმის საკოორდინაციო საბჭო, წარდგენიდან არაუგვიანეს 2 კვირისა.

3.4 დავების განმხილველი ორგანოს თავმჯდომარის არჩევა ხდება დავების განმხილველი საბჭოს წევრების მიერ.

**მუხლი 4. დებულებაში ცვლილებების შეტანა**

4.1 დებულებაში ცვლილების შეტანა შესაძლებელია როგორც საკოორდინაციო საბჭოს, ასევე დავების განმხილველი საბჭოს ინიციატივის საფუძველზე.

4.2 დებულებაში ცვლილებების ასახვა მოხდება ორივე ორგანოს უმრავლესობის თანხმობის საფუძველზე ( საკოორდინაციო საბჭოს შემთხვევაში საჭიროა - 6 ხმა; დავების განმხილველი საბჭოს შემთხვევაში საჭიროა - 3 ხმა )

**მუხლი 5. დავების განმხილველი საბჭოს სხდომა.**

5.1 სხდომას იწვევს ეროვნული პლატფორმის სამდივნო დავების საბჭოს თავმჯდომარესთან შეთანხმებით.

5.2 დავების განმხილველი საბჭოს სხდომა ჩატარდება განსახილველი საჩივრის შემოტანიდან 7 დღის განმავლობაში და გადაწყვეტილება დაუყოვნებლივ ეცნობება ეროვნული პლატფორმის სამდივნოს, რომელიც გადაწყვეტილებას გააცნობს საკოორდინაციო საბჭოს წევრებს უახლოეს სხდომაზე, რომლის შემდეგაც გადაწყვეტილება ეცნობება მომჩივანს.

5.3 განსაკუთრებულ შემთხვევაში სხდომას იწვევს საკოორდინაციო საბჭო დავების საბჭოსთან შეთანხმებით.

5.4 დავების საბჭოს სხდომა უფლებამოსილია თუ მას ესწრება წევრთა უმრავლესობა. გადაწყეტილება მიიღება დამსწრეთა უმრავლესობით, ხმების თანაბრობის შემთხვევაში გადამწყვეტია დავების საბჭოს თავმჯდომარის ხმა.

**მუხლი 6. დავების საბჭოს უფლებამოსილება**

6.1 დავების საბჭო უფლებამოსილია:

* წარმოებაში მიიღოს ეროვნული პლატფორმის წევრის/ წევრების საჩივარი, რომელიც ეხება წესდების ან ეთიკის კოდექსის დარღვევის ფაქტს.
* საჩივარი უნდა იყოს დასაბუთებული კონკრეტულად რომელი მუხლი დაირღვა.
* საბჭო ხელმძღვანელობს რა ეროვნული პლატფორმის წესდების და ეთიკის კოდექსის საფუძველზე, უფლებამოსილია დააკმაყოფილის ან არ დააკმაყოფილოს შემოსული საჩივარი.
* საბჭო უფლებამოსილია გადაწყეტილება მიიღოს, როგორც ზეპირი განხილვით, ასევე მომჩივანის და მოპასუხის გამოკითხვით.
* საბჭოს წევრს უფლება აქვს გადაწყვეტილებას დაურთოს განსხვავებული აზრი.
* საბჭოს გადაწყვეტილება ფორმდება წერილობითი სახით და ერთი დღის ვადაში ეცნობება ეროვნული პლატფორმის სამდივნოს.

**მუხლი 7. საბჭოს გადაწყვეტილების ძალაში შესვლა და გასაჩივრების წესი**

7.1 საბჭოს გადაწყვეტილება ძალაში შედის მას შემდეგ, როცა ჩატარდება უახლოესი საკოორდინაციო საბჭოს სხდომა და გამოცხადდება გადაწყვეტილება. ამის შემდეგ გადაწყვეტილება ეცნობება მომჩივანს.

7.2 მას შემდეგ რაც გადაწყვეტილება ჩაბარდება მომჩივანს და მოპასუხეს, ერთი კვირის განმავლობაში მათ აქვთ უფლება გაასაჩივრონ გადაწყვეტილება საკოორდინაციო საბჭოში.

**მუხლი 8. დასკვნითი დებულებები**

8.1 დავების საბჭოს უფლებამოსილების შეწყვეტა ხდება საერთო კრების გადაწყვეტილებით.